《题王幼霞秋暮怀人图图为某君寄江总栖霞寺断碑作》
清代·黄绍箕

凉蟾窥户天雨霜，草木黄落雁南翔。所思远道不可见，何以遗南球琳琅。

南朝令仆儿戏耳，文字翩翩差可喜。缺碑盘木昔所嗟，丹青不渝今复尔。

忆昨将车钟阜侧，过江名士多于鲫。酒酣说剑无留行，念君纵横埽破墨。

严飙飒飒违清尊，芰荷落尽风漪痕。青山一发江南路，南亦凄神虞道园。

作者简介：黄绍箕（1854—1908），浙江瑞安人。光绪六年进士。授编修，官侍讲，爱才好士，曾为康有为延誉。“戊戌政变”失败后，闻讯冒险告康有为，使康免于难，遂为荣禄所恶，辞官归里。不久，起用为湖北提学使，卒于官。绍箕博学能文，精于金石书画之学。